康熙字典:《卯集中》《手字部》 ·掘 ·康熙筆画:12 ·部外筆画:8《唐韻》衢勿切《集韻》《韻會》《正韻》渠勿切,音倔。《說文》搰也。《孟子》有爲者辟若掘井。 又與堀通。突也。《詩·曹風》蜉蝣掘閱。《疏》此蟲土裏化生,其掘地而出,形容鮮閱也。 又特起貌。《揚雄·甘泉賦》洪臺掘其獨出兮。《註》亦作崛 又盡也。《揚子·太玄經》掘變極物窮情。《註》盡變動之事,以窮萬物之情也。 又《唐韻》《集韻》《韻會》《正韻》其月切,音橜。穿也。《易·繫辭》掘地爲臼。 又或作闕。《左傳·隱元年》闕地及泉。 又《集韻》胡骨切,音鶻。義同。 又苦骨切,音窟。揚也。 又與窟通。《戰國策》蘇秦,特窮巷掘門桑戸棬樞之士耳。《註》掘即窟。古字通。 又《韻會》《正韻》五忽切。與兀通。《莊子·田子方》掘若槁木,似遺物離人而立於獨也。 又《韻補》叶敕律切,音黜。《韓愈詩》遺我一言重,跽受惕齊栗。辭慳義卓闊,呀豁疾掊掘。 又《史記·貨殖傳》田農掘業。《註》徐廣曰:古拙字亦作掘。或作撅。又作。
说文解字:《卷十二》《手部》 ·掘搰也。